stanford-oval/wikipedia huggingface dataset:
Unto Keijonen

Unto Keijonen (26. syyskuuta 1925 Johannes – 1. huhtikuuta 1989 Helsinki) oli suomalainen ammattiyhdistysjohtaja.
Unto Keijosen vanhemmat olivat Kalle Keijonen ja Evi Leino. Hän oli työssä valtionrautateillä junamiehenä ja konduktöörinä ennen ammattiyhdistysuraansa. Keijonen kuului 1950-luvulla Suomen Sosialidemokraattisen puolueen oppositioon. Myöhemmin hän kuului Työväen ja Pienviljelijäin Sosialidemokraattiseen Liittoon, ennen kuin palasi sosiaalidemokraattien riveihin. Keijonen oli Suomen Rautatieläisten Liiton asiamiehenä vuodesta 1957 alkaen, ja hän toimi Suomen Rautatieläisten Liiton sekä Virkamiesten ja Valtion Työntekijäin Yhteisjärjestön VTY:n puheenjohtajana 1973–1985. Hän oli lisäksi kuntien ja valtion palveluksessa työskentelevien liittojen kattojärjestöksi vuonna 1975 perustetun Julkisten Työalojen Ammattijärjestön puheenjohtajana vuorovuosina. Keijonen valittiin Suomen Ammattiliittojen Keskusjärjestön hallitukseen vuonna 1976 ja työvaliokuntaan 1979. Keijonen toimi myös Pohjoismaisen Rautatieläisunionin presidenttinä ja sihteerinä ja edusti useita vuosia Suomen rautatieläisiä Kansainvälisen Kuljetustyöväen Liiton (ITF) rautatieläisjaostossa.
Keijonen kuului ammattiyhdistysjohtajana tulopoliittisten kokonaisratkaisujen kannattajiin, koska hänen mukaansa kokonaisratkaisuilla voitiin toteuttaa solidaarista palkkapolitiikkaa ja sosiaalisia uudistuksia. Ilman kokonaisratkaisuja ammattiyhdistysten jäsenten saamat edut olisivat jääneet huomattavasti pienemmiksi.
Keijonen oli Pieksämäen kauppalanvaltuuston jäsen. Hän toimi myös Työväen Urheiluliiton Savon piirin puheenjohtajana vuosina 1952–1957.
Unto Kinnula

| Unto Kinnula> Henkilötiedot |
| --- | --- |
Syntynyt: 25. heinäkuuta 1955 (ikä 69) Reisjärvi
Kansalaisuus:  Suomi
Ammatti:  taidemaalari
Siviilisääty:  naimisissa
Muut tiedot
Aktiivisena:  1972 -
Tyyli:  realismi ja naturalismi
Unto Johannes Kinnula (s. 25. heinäkuuta 1955 Reisjärvi, Pohjois-Pohjanmaa) on suomalainen taidemaalari.
Kinnula alkoi maalata 1970-luvun alussa muotokuvia, kuten  Marja-Liisa Kirvesniemen, Juha Miedon, Kyösti Kallion ja muiden tunnettujen henkilöiden muotokuvia. Kallion muotokuva on nähtävillä Nivalan kaupungintalossa. Kinnulan maalaus Jixystä (1985), Matti Saarasen ohjastamasta voittajahevosesta, on Kaustisen raviratakeskuksen ravintolakatsomon seinällä Kaustisella, Nikulan kylässä.
Muotokuvien ohella Kinnulan öljymaalauksissa on luontoaiheita. Vuosina 1981-1982 hän oli Limingan taidekoulussa.
Unto Kivinen

Unto Allan Kivinen (22. kesäkuuta 1921 Lapinjärvi – 21. huhtikuuta 1997 Lahti) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.
Kivisen vanhemmat olivat työnjohtaja, kirvesmies Johan (Hannes) Ferdinand Kivinen ja Anna Mäkelin ja puoliso vuodesta 1948 Anni Siviä Tinnilä. Kivinen kävi kansakoulun ja keskikoulun ja työskenteli veljensä Vilho Kivisen omistamassa rakennusliikkeessä. Unto Kivinen osallistui molempiin sotiin. Rakennusmestariksi hän valmistui Tampereen teknillisestä koulusta 1947 toimi sitten veljensä yrityksessä työpäällikkönä vuoden 1956 loppuun asti, jolloin yritys hakeutui konkurssiin.
Oman rakennusliikkeen Lahteen perustettuaan Kivinen ryhtyi  yrittäjäksi, toimien pääasiassa Lahden seudulla. Yritys kasvoi alueellisesti yhdeksi suurimmista alallaan 1970-luvulla. Jo 1960-luvulla Kivinen alkoi myös muovialan yrittäjäksi,  perustettuaan UK-Muovi-yrityksen Hollolaan ja myöhemmin Iisalmeen tuottamaan keveitä muovielementtejä. Niiden tuotantolaitteiden ja -menetelmän osalta yritys oli ensimmäinen Suomessa. Molemmat yritykset yhdistyivät 1976 UK-Yhtiöt Oy:ksi, jonka Kivinen myi 1989 jäädessään eläkkeelle. Hän oli jo sitä ennen pääosin luopunut monista luottamustehtävistään, oltuaan muun muassa Lahden kaupunginvaltuuston jäsen ja kuuluttuaan moniin alansa järjestöihin ja yhdistyksiin.
Teollisuusneuvoksen arvonimen Kivinen sai vuonna 1966, ollessaan 44-vuotias. Hän oli tuolloin Suomen nuorin teollisuusneuvos, yhdessä rakennusmestari Vilho Santalan kanssa.
Tynnyri

200 litran (55 gallonan) bensiinitynnyreitä.
Puisia viskitynnyreitä
Tynnyrillä tarkoitetaan taivutetuista laudoista ladottua lieriötä (esimerkiksi tammesta tehtyä), jonka toinen pää on suljettu. Sillä tarkoitetaan myös umpinaisia metallilieriöitä, jollaisia käytetään nykyään muun muassa polttoöljyn käsittelyssä sekä varastoinnissa.
Tynnyriä käytettiin ennen myös tilavuusmittana. Vuodesta 1855 Ruotsissa tynnyri nestetavaran mittana oli 125,62 litraa ja kuivatavaran mittana 146,35 litraa. Suomessa tynnyri kuivatavaraa oli 164,88 litraa. Tervatynnyrin koko oli 125 litraa (Rostockin mitta).
Muut valmistusmenetelmät

Tynnyreitä valmistetaan myös seuraavista materiaaleista:
Teräs, myös eri tavoin, kuten sinkillä, pinnoitettuna
Alumiini
Muovi
Pahvi
Nykypäivänä suurin osa tynnyreitä menee teollisuuskäyttöön, ja ne valmistetaan yleisimmin teräksestä tai muovista.
Perinteinen tynnyri

Perinteisesti tynnyrit ovat kuperia eli pullottavat keskeltä (ks. kuvan viskitynnyrit). Kuperuuden ansiosta tynnyriä vieritettäessä suunnan muuttaminen on helppoa toisin kuin sylinteriä vieritettäessä. Kuperuus myös jakaa paineen tasaisemmin tynnyrin eri osiin.
Tšystjakove

| Tšystjakove Чистякове |
| --- | --- |
 Tšystjakoven keskustaa.
 lippu:  vaakuna
 Tšystjakove
 Koordinaatit: 48.0262°N, 38.6188°E 
Valtio:  Ukraina
Alue:  Donetskin alue
Piiri:  Horlivkan piiri
Väkiluku (2013):  57 998
Aikavyöhyke:  UTC+2
 – Kesäaika:  UTC+3
 
 torez.dn.ua 
 Kaupunkipiirin sivusto 
Infobox OKVirheellinen NIMI-arvo: 
Tšystjakove (ukr. Чистякове, vuosina 1964–2016 Torez, Торез) on Itä-Ukrainan Donetskin alueen itäosassa sijaitseva kaupunki ja kaupunkipiiri. Ukrainan tilastokeskuksen arvion mukaan kaupungissa oli vuoden 2013 alussa 57 998 ja koko kaupunkipiirissä 81 062 asukasta. Kaupunkipiiriin kuuluu Tšystjakoven kaupungin lisäksi kaksi kaupunkityyppistä taajamaa: Pelahijivka (17 968 as.) ja Rozsypine (5 065 as.).
Asuinrakennuksia, taustalla Tšystjakovessa toimiva Progress-kaivos.
Kaupunginhallituksen (Vіkonkom) rakennus.
Eräs kaupungin kirkoista.
Aiheesta muualla

Kuvia tai muita tiedostoja aiheesta Tšystjakove Wikimedia Commonsissa
Kaupungista Ukrainan parlamentin sivulla (ukrainaksi) (rada.gov.ua)
Transporter 2

| Transporter 2> Le Transporteur |
| --- | --- |

Ohjaaja:  Louis Leterrier
Käsikirjoittaja:   Robert Mark Kamen  Luc Besson 
Tuottaja:   Luc Besson  Steve Chasman 
Säveltäjä:  Argenteno Azaria
Kuvaaja:  Mitchell Amundsen
Leikkaaja:   Christine Lucas-Navarro  Vincent Tabaillon 
Lavastaja:  John Mark Harrington
Pääosat:   Jason Statham  Alessandro Gassman  Amber Valletta  Kate Nauta  Matthew Modine  Jason Flemyng 
Valmistustiedot
Valmistusmaa:   Ranska  Yhdysvallat
Tuotantoyhtiö:   EuropaCorp  TF1 Films Production  Current Entertainment  Canal+  TPS Star 
Levittäjä:  20th Century Fox
Ensi-ilta:   2005-8-33. elokuuta 2005 ( Ranska)  2005-9-22. syyskuuta 2005 ( Yhdysvallat)  2006-6-1616. kesäkuuta 2006 ( Suomi)  
Kesto:  87 min
Alkuperäiskieli:  englanti
Budjetti:  32 000 000 $
Tuotto:  85 167 639 $
Edeltäjä:  The Transporter
Seuraaja:  Transporter 3
Aiheesta muualla
IMDb 
Elonet
AllMovie
Infobox OKNimi-testi OK: 
Transporter 2 (ransk. Le Transporteur 2) on vuonna 2005 ensi-iltansa saanut Louis Leterrierin ohjaama ranskalainen toimintatrilleri.
Elokuva on jatko-osa vuonna 2002 julkaistulle The Transporter elokuvalle. Elokuvasarjan kolmas osa Transporter 3 julkaistiin vuonna 2008.
Juoni

Frank Martinin on muuttanut Ranskasta Yhdysvaltoihin Miamin lämpöön. Hän on saanut pitempiaikaisen työn varakkaan perheen alakouluikäisen pojan, Jackin henkilökohtaisena kuskina. Rauhallinen työ loppuu kuin seinään, kun Jackin terveysasemavisiitti muuttuu kidnappausyritykseksi.
Rooleissa

| 0 | 1 | 2 |
| --- | --- | --- |
|  Jason Statham  | … |  Frank Martin   |
|  Alessandro Gassman  | … |  Gianni Chellini   |
|  Amber Valletta  | … |  Audrey Billings   |
|  Kate Nauta  | … |  Lola   |
|  Matthew Modine  | … |  Jefferson Billings   |
|  Jason Flemyng  | … |  Dimitri   |
|  Keith David  | … |  Stappleton   |
|  Hunter Clary  | … |  Jack Billings   |
|  Shannon Briggs  | … |  Max   |
|  François Berléand  | … |  etsivä Tarconi   |
|  Raymond Tong  | … |  Rastaman   |
|  George Kapetan  | … |  tohtori Sonovitch   |
|  Jeff Chase  | … |  Vasily   |
|  Bryan Brock  | … |  Avi   |
Soundtrack

Elokuvasta julkaistiin Transporter 2: Original Motion Picture Soundtrack niminen albumi 2. syyskuuta 2012 TVT Recordsin alaisuudessa.
Aiheesta muualla

Transporter 2 Internet Movie Databasessa (englanniksi)
Transporter 2 AllMoviessa. (englanniksi)
Transporter 2 Rotten Tomatoesissa. (englanniksi)
Turkish Airlinesin lento 1951

| Turkish Airlinesin lennon 1951 onnettomuus |
| --- | --- |

Yhteenveto
Päivämäärä:  25. helmikuuta 2009
Onnettomuustyyppi:  Sakkaus mittariviasta johtuen, maahansyöksy
Tapahtumapaikka:  n. 1,5 km Schipholin lentoaseman kiitotien (18R/36L) alusta.
Lähtöpaikka:   Istanbul-Atatürkin kansainvälinen lentoasema, Istanbul, Turkki
Määränpää:   Schipholin kansainvälinen lentoasema, Amsterdam, Alankomaat
Kuolleita:  9
Loukkaantuneita:  86
Eloonjääneitä:  124
Lentokone
Konetyyppi:  Boeing 737-800
Lentoyhtiö:   Turkish Airlines
Rekisteritunnus:  TC-JGE
Matkustajia:  126
Miehistöä:  7
Turkish Airlinesin lennon 1951 onnettomuus tapahtui 25. helmikuuta 2009 klo 10.31 paikallista aikaa noin puolentoista kilometrin päässä Schipholin lentoaseman kiitotiestä 18R/36L Amsterdamissa. Boeing 737-800 -tyyppinen matkustajalentokone syöksyi laskukierroksen loppuosan aikana maahan pellolle.
Kone oli lähtenyt Atatürkin kansainväliseltä lentoasemalta Istanbulista kello 8.22 paikallista aikaa. Koneessa oli seitsemän miehistön jäsentä ja 127 matkustajaa. Onnettomuudessa sai surmansa yhdeksän ihmistä.
Onnettomuus

Lentokoneen korkeusmittarissa oli vikaa. Viallisen mittarin lukemien mukaan kone oli laskeutumassa. Sen vuoksi automaattikaasu alkoi valmistaa konetta laskeutumiseen: se asetti moottorit tyhjäkäynnille hidastaakseen koneen nopeutta ja kallisti koneen laskeutumisasentoon.
Koneen miehistö ei seurannut nopeusmittaria eikä havainnut nopeuden putoamista ajoissa. Nopeutta yritettiin nostaa vasta juuri ennen koneen iskeytymistä maahan.
Lentokoneen runko katkesi maahan osuessaan kolmeen osaan. Kone ei syttynyt tuleen.
Säätila oli normaali Alankomaiden talvisää, ilma oli hieman sumuinen ja tuuli oli vähäistä.
Alustavasti onnettomuussyyksi luultiin muun muassa edellä lentäneen koneen jättövanaa, äkillistä tuulenpuuskaa tai konerikkoa. Silminnäkijöiden mukaan kone näytti olevan normaalissa lähestymisliidossa mutta lensi hyvin hitaasti.
Miehistö

Koneessa oli yhdeksän hengen miehistö. Kolme oli ohjaamossa ja kuusi matkustamossa.
Ohjaamon miehitys poikkesi normaalista, koska kyseessä oli koulutuslento. Kokenut kapteeni opetti nuorta perämiestä. Koulutuksen takia ohjaamossa oli kolmantena myös nuori perämies, jonka tehtävänä oli seurata koulutusta ja varmistaa lennon turvallisuus.
Miehistöstä kuolivat kaikki kolme lentäjää etulaskutelineen tunkeuduttua ohjaamoon ja takana istunut lentoemäntä.
Matkustajat

Koneessa oli hollantilaisviranomaisten mukaan 53 matkustajaa Alankomaista, 51 Turkista, seitsemän Yhdysvalloista, kolme Isosta-Britanniasta, yksi Saksasta, Bulgariasta, Italiasta ja Taiwanista.
Kaikki surmansa saaneet matkustajat istuivat koneen eturiveillä business-luokassa.
Ensitietojen mukaan koneessa olisi ollut myös suomalaismatkustaja. Myöhempien selvitysten mukaan matkustajalistaan merkitty henkilö liikkui väärennetyillä henkilöpapereilla. Matkustusasiakirjan oikea omistaja tavoitettiin kotoaan.
| Kansalaisuus | Matkustajat | Henkilökunta | Yhteensä |
| --- | --- | --- | --- |

|  Alankomaat | 53 | 0 | 53 |
|  Turkki | 44 | 7 | 51 |
|  Yhdysvallat | 7 | 0 | 7 |
|  Iso-Britannia | 3 | 0 | 3 |
|  Saksa | 1 | 0 | 1 |
|  Bulgaria | 1 | 0 | 1 |
|  Italia | 1 | 0 | 1 |
|  Taiwan | 1 | 0 | 1 |
| Yhteensä | 111 | 7 | 118 |
Galleria

Onnettomuuskone kuvattu vuonna 2006
Koneen molemmat moottorit irtosivat ja päätyivät noin sadan metrin päähän koneesta.
Toinen moottori
Näkymä onnettomuuspaikalla
Aiheesta muualla

Kuvia tai muita tiedostoja aiheesta Turkish Airlinesin lento 1951 Wikimedia Commonsissa
Kriisisivusto (englanniksi)
Animaatio onnettomuudesta De onderzoeksraad voor veiligheid. (englanniksi)[vanhentunut linkki]
Turmapaikka. Koneen putoamispaikka merkitty kuvaan tähdellä. Kiitotie, jolle kone oli laskeutumassa, on merkitty mustalla.
Uva Wellassan yliopisto

Uva Wellassan yliopisto on srilankalainen julkinen yliopisto Badullassa, Uvan provinssissa. Se on perustettu 1. heinäkuuta 2005.
Yliopistossa oli 2020 neljä laitosta:
eläintieteet ja vientimaatalous
johtaminen
sovelletut tieteet
teknologia
The Dreaming (yhdysvaltalainen yhtye)
Yhtyeen tyyli

Monet vanhat Stabbing Westward -fanit ovat kritisoineet yhtyeen "radioystävällisyyttä" ja kaupallistumista edeltäjäänsä verrattuna. The Dreamingin jäsenet pukeutuvat keikoillaan täysin mustiin ja kitaristit ja basisti soittavat yleensä valkoisilla instrumenteilla, yleensä Gibson Les Pauleilla ja Schecterin bassoilla. Yhtyeen musiikki on muuttunut Stabbing Westwardia instrumentaalisesti kevyemmäksi ja nopeammaksi, mutta sanoituksissaan edelleen yhtä ahdistunutta ja masentunutta ellei enemmänkin. Yhtye on ottanut enemmän vaikutteita goottiteemasta kuin Stabbing Westward, mikä erottuu eritoten Puppet-albumilla. Christopher Hallin mukaan yhtyeen debyytti oli kariutunut hänen ja Johnny Haron alkuperäisestä visiosta, jolloin Puppetilla he yrittivät korjata asiaa. Puppetin soundi olikin edeltäjäänsä raskaampi, tummanpuhuvampi ja hyökkäävämpi. Sisältäen silti tiettyjä popkoukkuja yhdessä ellei toisessakin kappaleessa. Puppetilta tosin puuttuu teknisesti haastavat kitarasoolot, joita Etched in Bloodilla voi kuulla muun muassa Sticks and Stones-kappaleessa. Kitaravetoisuus ylinpäänsä on jäänyt taka-alalle. The Dreaminging ulkoasua ja soundia on pidetty hyvin merkittävänä 2000-luvun puolivälin emoyhtyeiden synnylle, ottaen vaikutteita goottirockin ulkoasusta, synthpopin ja punkin sointukierroista. Myös yhtyeen edeltäjää Stabbing Westwardia pidetään tärkeänä vaikuttajana kyseiselle tyylisuunnalle synkeillä ja itsetuhoisilla teemoillaan, mutta yhtyeen ulkoasu oli lähempänä perinteisempää rockia.
Kiertueet

The Dreaming teki ensimmäisen kiertueensa Yhdysvalloissa vuonna 2006 Ill Ninon, Godheadin ja Ran kanssa. Suurin osa vuodesta 2007 meni heidän debyyttialbuminsa Etched in Blood nauhoittamisessa, sekä heidän soittaessaan loppuun Warped Tour -kiertuettaan. Vuonna 2008 he soittivat kolmen kuukauden kiertueen markkinoidakseen debyyttinsä ilmestymistä. Yhtyeen toisen albumin mainonnan vuoksi he soittivat 2011 Winter Tourin, joka sisälsi 12 keikkaa, ja kaikki Yhdysvalloissa erinäsillä yökerhoilla. Viimeinen keikka oli sovittu Pops nightclubissa Illinoisin Saugetissa. Kiertue oli menestys ja tätä jatkettiin vielä Spring Tourilla ja Download This Tour -kesäkiertueella.
Diskografia

The Dreaming on tehnyt kaksi EP-levyä, joista ensimmäinen on myynyt noin 7 500 kappaletta, ja kaikki levyä edeltäneet julkaisut yhteensä noin 30 000 kappaletta, myös Etched in Blood myi yli kultalevyrajan Yhdysvalloissa. Yhtyeellä on myös kaksi demoa.
Demo1 (2003/2004)
Let it Burn
Fly Away
You Are
Demo2 (2003/2004)
Bleed
Solo Crucifixion
Drowning
"The Dreaming" (2005)
Let it Burn
Afraid
Bleed
Beautiful
"Bonus Tracks" (2005)
Puppet
Whole
Solo Crucifixion
You Are
"Dreamo" (2006)
Crawl
Whole
Fly Away
Disconnected
"Club Re-mixes" (2007)
On Your Knees
Hell & Ecstasy
Tears we Cry
Kiss Goodnight
Fucking Go Away
Diskografia > Etched in Blood

Dead to Me
Bullet
Ugly (Beautiful)
Let it Burn
Sticks & Stones
Bleed
Become Like You
Disconnected
Eating me Alive
What Do You Want
Make it Go Away
Send me an Angel (Real Life Cover)
Diskografia > Pre-Op

Pre-Op on kokoelmalevyn kaltainen julkaisu, jota yhtye myi kiertueellaan 2008.
Send Me An Angel (Real Life Cover)
Puppet (Bonus Tracks)
Hollowman (Ennenjulkaisematon)
Solo Crucifixion (Bonus Tracks)
Afraid (The Dreaming)
You Are (Bonus Tracks)
Whole (Bonus Tracks)
Lets Go To Bed (The Cure Cover)
Crawl (Dreamo)
Always & Never (Ennenjulkaisematon)
Fly Away (Dreamo)
F**king Go Away (Club Remixes)
Diskografia > Puppet

Puppet
Every Trace
Breathing
There Will be Blood
End in Tears
Fight For You
Stitches (Hollowman uusittuna)
It's No Good (Depeche Mode-cover)
Hole (Whole uusittuna)
Solo Crucifixion
Too Late
Always and Never
Diskografia > Rise Again

Afraid (Uusittuna)
Alone (Uusittuna)
Blink of an Eye
Destroy
Empty Promises
Kisses taste like Death
Painkillers
Rise Again
Still Believe
Throw it Away
Diskografia > Singlet

Beautiful
Let it Burn
Bullet
Every Trace
Fight For You
Diskografia > Musiikkivideot

Beautiful
Make it Go Away
Dead to Me
Bullet
Every Trace
Puppet
It's No Good
Breathing
Set Fire to the Rain
Sometimes it Hurts
Jäsenet > Nykyiset

Christopher Hall – laulu (2002–)
Johnny Haro – rummut (2002–)
Francesca De Struct - Basso (2015-)
Carlton Bost – kitara (2007–2011, 2013–)
Walter Flakus – koskettimet (2014–)
Jäsenet > Entiset > Kitaristit

Cyamak Ashtiani – (2013)
Josh Volkov (2012)
Nick Quijano (2011–2012) (myös Murder of Crows, Rikets ja Powerman 5000)
Eric Griffin (2011) (nyk. Genitorturers ja Davey Suicide)
Ryan Seelbach (2011) (nyk. Dopesnake)
Rich Jazmin (2009, 2011–2013) (nyk. Powerman 5000, ent. Neo-Geo ja Kerli)
Ryan Clayton – taustalaulu (2010) (nyk. The Natural Born Killers)
Carlton Bost (myös ohjelmoijana ja toiminut livekokoonpanon basistina) (2007–2011, 2013) (myös Orgy ja Berlin)
Jinxx (myös viulistina) (2005–2009) (ent. Amen, nyk. Black Veil Brides)
Diego Russo (2002–2005)
Jäsenet > Entiset > Basistit

Brent Ashley (2005-2011, 2013-2015)
Martin Kelly (2011–2013)
Brent Ashley (2005–2011, 2013)
Jonathan Dyke (2002–2005)
Jäsenet > Entiset > Kosketinsoittajat

Walter Flakus (2014-)
Jäsenet > Etched in Blood -kokoonpano

Christopher Hall
Brent Ashley
Jinxx
Johnny Haro
Carlton Bost
Clayton Ryan (Kiertueella)
Jäsenet > Puppet-kokoonpano

Christopher Hall (*)
Brent Ashley
Eric Griffin
Johnny Haro (*)
Carlton Bost
Martin Kelly (kiertueella) (*)
Ryan Seelbach (kiertueella)
Nick Quijano (kiertueella) (*)
Richard Jazmin (kiertueella) (*)
(*)=Virallinen jäsen
Jäsenet > Rise Again -kokoonpano

Christopher Hall
Carlton Bost
Brent Ashley
Johnny Haro
Walter Flakus
Unto Kaski

Unto Johannes Kaski (24. kesäkuuta 1913 Rauma – 29. maaliskuuta 1986 Rauma) oli suomalainen taidemaalari. Myös merimiehenä ollut Kaski tunnetaan erityisesti meriaiheisten maalausten sekä laivataulujen tekijänä. Lisäksi hän kuvasi kotikaupunkinsa Rauman maisemia.
Ensimmäisen näyttelynsä Kaski piti vuonna 1949 Raumalla. Lisäksi hänen töitään oli esillä muissa Pohjoismaissa, DDR:ssä, Kiinassa ja Neuvostoliitossa. Valtion taiteilijaeläkkeen Kaski sai vuonna 1976. Hän maalasi lähinnä öljyväritöitä, mutta Kasken tuotanto käsittää myös puupiirroksia sekä litografioita. Hänen töitään on runsaasti Rauman taidemuseon kokoelmissa.
USS Marblehead (C-11)

| USS Marblehead |
| --- | --- |


Aluksen vaiheet
Rakentaja:  City Point Iron Works, Boston
Kölinlasku:  lokakuu 1890
Laskettu vesille:  11. elokuuta 1892
Palveluskäyttöön:  2. huhtikuuta 1894
Poistui palveluskäytöstä:  21. elokuuta 1919
Loppuvaihe:  myyty 5. elokuuta 1921
Tekniset tiedot
Uppouma:  2 105 t (standardi) 2 247 t (kuormattu)
Pituus:  82,25 m
Leveys:  11 m
Syväys:  4,42 m
Koneteho:  5 400 ihp
Nopeus:  18 solmua
Miehistöä:  279
Aseistus
Aseistus:  2 × 6"/40 tykkiä 8 × 5"/40 tykkiä 6 × 6 naulan tykkiä 2 × 1 naulan tykkiä 2 × .45" Gatling-konekivääriä 3 × 18" torpedoputkea
USS Marblehead (runkonumerot C-11 ja PG-27) oli Yhdysvaltain laivaston vuonna 1892 vesille laskettu Montgomery-luokan panssaroimaton risteilijä.
Valmistus

Alus tilattiin 7. syyskuuta 1888 City Point Iron Worksiltä Bostonista Massachusettsista, missä köli laskettiin lokakuussa 1890. Alus laskettiin vesille 11. elokuuta 1892 kumminaan rouva C. F. Allen ja otettiin palvelukseen 2. huhtikuuta 1894 päällikkönään Charles O'Neill.
Täplätikka

| Täplätikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Täplätikat Campethera
Laji::  cailliautii
Kaksiosainen nimi
 Campethera cailliautii  (Malherbe, 1849) 
Katso myös
   Täplätikka Wikispeciesissä   Täplätikka Commonsissa 
Infobox OKNimi-testi OKIUCN-testi OK: 
Täplätikka (Campethera cailliautii) on keskiafrikkalainen tikka. Sen esiintymisalue ulottuu Ghanasta itään Etiopiaan ja Somaliaan, sekä etelässä Angolaan, Sambiaan ja Zimbabween. Lajista tunnetaan neljä alalajia. Alfred Malherbe kuvaili lajin holotyypin Mombasasta vuonna 1849.
Tyhjä (ohjelmointi)

Ohjelmoinnissa tyhjä (engl. null, nul tai nil) on osoittimen (tai muun viittauksen) arvo, joka kertoo, että viittausta ei ole mihinkään. Useasti, varsinkin C-sukuisissa ohjelmointikielissä, osoittimen arvona käytetään binäärinollaa, jonka suurin osa käyttöjärjestelmistä tulkitsee virheelliseksi viittaukseksi.
Joissakin ohjelmointikielissä kuten LISP, Pascal ja tämän sukulaiskielet käytetään tyhjää (null) muuttujatyyppinä.
ISO-646 (jota käytetään muun muassa ASCII- ja Unicode-merkistöissä) määrittelee koodin nolla (0) tyhjäksi merkiksi.
Täplätornipöllö

| Täplätornipöllö |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Tornipöllöt Tytonidae
Suku::  Tornipöllöt Tyto
Laji::  aurantia
Kaksiosainen nimi
 Tyto aurantia  (Salvadori, 1881) 
Katso myös
   Täplätornipöllö Wikispeciesissä   Täplätornipöllö Commonsissa 
Infobox OKNimi-testi OKIUCN-testi OK: 
Täplätornipöllö (Tyto aurantia) on tornipöllöjen sukuun kuuluva lintulaji. Se on kotoperäinen Papua-Uudessa-Guineassa Uuden-Britannian saarella. Läheisiltä Mussaun ja Uuden-Irlannin saarilta se on kadonnut jo ennen historiallisen ajan alkua, mutta syyt eivät ole tiedossa. Lajin uhkana ovat metsien hakkuut. Se saattaa kuitenkin havaintojen teon vaikeuden vuoksi olla arvioitua yleisempi ja sietää hakattujakin metsiä.
Täplätornipöllön elinympäristöä ovat subtrooppiset ja trooppiset alavat ja vuoristometsät. Muiden trooppisten tornipöllöjen tavoin sitä on vaikea havaita luonnosta, ja siksi laji on huonosti tutkittu.
Luotettavien tietojen vähäisyyden takia IUCN luokitteli täplätornipöllön jossakin vaiheessa luokkaan tiedot puuttuvat. Kun sen status viimein voitiin arvioida kunnolla, aiemmat määrittely havaittiin oikeiksi, ja se on jälleen vuonna 2008 liitetty uhanalaisiin lajeihin.
Uva (teealue)

Uva on yksi seitsemästä Sri Lankan teealueesta ja on yksi maan arvostetuista ylänkoseutujen viljelyalueista. Uvan teealue sijaitsee Uvan provinssin Badullan piirikunnassa. Teeviljelmät löytyvät piirikunnan  vuorenrinteiltä, ainakin periaatteessa yli 1 200 metriä merenpinnan yläpuolelta.
Uvan teealueen länsipuolella ovat Dimbulan ja Nuwara Eliyan sekä luoteispuolella Uda Pussellawan teealue.
Seudulla tuotetaan erityisesti mustaa teetä, jonkin verran myös vihreää teetä. Uvan musta tee nuudutetaan mustemmaksi kuin muut Ceylonin teet. Huippusatokausi ajoittuu kesä–syyskuulle. Enemmistö alueen teetuotannosta läpikäy ortodoksisen valmistustavan, mutta osa teestä prosessoidaan CTC-menetelmällä.